ΔΕΛΤΙΟ ΤΥΠΟΥ ΤΩΝ ΚΑΛΛΙΤΕΧΝΙΚΩΝ ΣΩΜΑΤΕΙΩΝ ΤΗΣ ΘΕΣΣΑΛΙΑΣ ΓΙΑ ΤΗΝ ΚΙΝΗΤΟΠΟΙΗΣΗ 1/6/2021

**"Η τέχνη μας όπλο στον αγώνα για την επιβίωσή μας… Συνεχίζουμε!"**

Συνάδελφοι και συναδέλφισσες σας ευχαριστούμε όλους, όπως και όλο το λαό της περιοχής μας για την πολύμορφη στήριξη της Μαραθώνιας ΠανΘεσσαλικής Καλλιτεχνικής Διαμαρτυρίας την Τρίτη 1η Ιουνίου, έξω από την Περιφέρεια Θεσσαλίας.

**Μπορεί να μας χάλασε το πρόγραμμα η χθεσινή μπόρα αλλά δεν το βάζουμε κάτω!**

Οι δυνατότητες φάνηκαν… Πραγματοποιήσαμε μια σημαντική και πρωτόγνωρη πρωτοβουλία. Παρά την έκτακτη επιδείνωση του καιρού που μας οδήγησε να αναβάλουμε το μισό πρόγραμμα, η προσπάθεια αφήνει σημαντικούς καρπούς για το επόμενο διάστημα.

**Δηλώσανε συμμετοχή με διάφορους τρόπους μέχρι το απόγευμα της Τρίτης στην κινητοποίηση 200 συνάδελφοι μουσικοί, εικαστικοί, ηχολήπτες, χορευτές, ηθοποιοί ενώ 140 υπογραφές συγκεντρώθηκαν μέσα σε λίγες ώρες από μεμονωμένους καλλιτέχνες, γιατρούς, νοσηλευτές, μηχανικούς, αυτοαπασχολούμενους, συνταξιούχους, δημοσίους υπαλλήλους, εκπαιδευτικούς, οικοδόμους, εργαζόμενους στον επισιτισμό – τουρισμό και αλλού. Η δύναμη της αλληλεγγύης φάνηκε πραγματικά όμως στους 106 φορείς και σωματεία από όλη την Θεσσαλία που στήριξαν την κινητοποίηση και τα αιτήματά μας.**

Επιμείναμε μέχρι την τελευταία στιγμή να ολοκληρωθεί αυτή η μαραθώνια καλλιτεχνική διαμαρτυρία. Παρά τις όποιες οργανωτικές - τεχνικές δυσκολίες ή άλλες δυσκολίες στην διαδικτυακή μετάδοση της κινητοποίησης, πιστεύουμε πως τα καταφέρναμε ώσπου μας σταμάτησε η βροχή. Να είστε σίγουροι όμως πως ο συμβολισμός της χθεσινής ημέρας ταρακούνησε τους ιθύνοντες της κυβέρνησης και το τοπικών αρχών.

**Συνεχίζουμε με περισσότερο πείσμα!**

Η τεράστια συμπαράσταση και στήριξη που φαινόταν από το πρωί μας έδειχνε τι θα ακολουθούσε το απόγευμα. Ομόφωνα όσοι συνάδελφοι ήμασταν στον χώρο όταν ξέσπασε η βροχή αποφασίσαμε το πρόγραμμα του απογεύματος να συνεχιστεί ακριβώς από εκεί που σταματήσαμε, την Τρίτη στις 22 Ιουνίου σε ώρα με μέρος που θα ανακοινωθούν σύντομα, αμέσως μετά από την Παγκόσμια Ημέρα Μουσικής.

Θα δώσουμε πάλι το ηχηρό παρών για να εισακουστούν πιο δυνατά τα αιτήματά μας, γιατί θέλουμε τη δουλειά και την ζωή μας πίσω, θέλουμε δικαιώματα σύμφωνα με την εποχή μας!

Όπως εχθές το πρωί αποδείξαμε ότι είμαστε όλοι ενωμένοι, με μια άρτια συνεργασία, με κοινό σκοπό και αιτήματα έτσι θα το ξανακάνουμε. Για να ακουστεί δυνατά το μήνυμα:

**"Η τέχνη μας όπλο στον αγώνα για την επιβίωση μας!"**

Οι φορείς που στήριξαν την καλλιτεχνική κινητοποίηση 1η Ιουνίου 2021 καθώς και το πλαίσιο διεκδικήσεων που έχει βγει στην δημοσιότητα.

1. Εργατοϋπαλληλικό Κέντρο Νομού Λάρισας
2. Σωματείο Εργαζομένων Ιδιωτικών Κλινικών
3. Συνδικάτο Επισιτισμού - Τουρισμού Νομού Λάρισας
4. Σωματείο Συνταξιούχων ΙΚΑ
5. Δέσποινα Αράπκουλε, περιφερειακή σύμβουλος
6. Περιφερειακή Παράταξη «Η Θεσσαλία στην Καρδιά μας»
7. Συνδικάτο ΟΤΑ Νομού Λάρισας
8. Σύλλογος Υπαλλήλων Δήμων Νομού Λάρισας
9. «Λαϊκή Συσπείρωση» Θεσσαλίας
10. Τμήμα Πολιτισμού ΣΥΡΙΖΑ (Χρυσούλα Χρήστου)
11. Παρεμβάσεις Εκπαιδευτικών Δευτεροβάθμιας Εκπαίδευσης
12. Σύλλογος Ιατρικών Επισκεπτών
13. Επιτροπή Ειρήνης Λάρισας (Μέλος ΕΕΔΥΕ)
14. Σωματείο Επαγγελματιών Μουσικών Θεσσαλίας «Απόλλων»
15. Πρωτοβουλία Καλλιτεχνών Βόλου
16. Παράρτημα Λάρισας του Πανελλήνιου Μουσικού Συλλόγου
17. Παράρτημα Καρδίτσας του Πανελλήνιου Μουσικού Συλλόγου
18. Παράρτημα Τρικάλων του Πανελλήνιου Μουσικού Συλλόγου
19. Μουσικό Σχήμα «Γιώργος Βαλιάκας και Ιδανικοί»
20. ΠανΘεσσαλική Ένωση Επαγγελματιών μουσικών στην Νυχτερινή Διασκέδαση
21. Σύλλογος Γυναικών Τυρνάβου
22. Πολιτιστικός Σύλλογος Τυρνάβου
23. Αγροτικός Σύλλογος Αργυροπουλίου – Λυγαριάς
24. Συντονιστική Επιτροπή Μαθητών Λάρισας
25. Σύλλογος Εστιακών Φοιτητών Λάρισας
26. Επιμελητήριο Εικαστικών Τεχνών Ελλάδος
27. Σωματείο Εργαζομένων στον Χώρο του Χορού
28. Μέλη του Σωματείου Ελλήνων Ηθοποιών στην Λάρισα
29. Συνδικάτο Εργαζομένων Φαρμάκου, Καλλυντικών & Συναφών Επαγγελμάτων Νομού Λάρισας
30. Ένωση Γυναικών Λάρισας (Μέλος ΟΓΕ)
31. Γιώργος Λαμπρούλης, βουλευτής ΚΚΕ, αντιπρόεδρος της Βουλής
32. Σύλλογος Εργαζομένων ΕΛΓΑ Λάρισας
33. Ενωτική Ομοσπονδία Αγροτικών Συλλόγων Νομού Λάρισας
34. Αγροτικός Σύλλογος Τυρνάβου
35. Κ.Ο. Θεσσαλίας του ΚΚΕ
36. Μαθητές Μουσικού Σχολείου Βόλου
37. Σύλλογος Κεραμιστών Νομού Μαγνησίας
38. Συνδικάτο Μετάλλου «ΜΗΤΣΟΣ ΠΑΠΑΡΗΓΑΣ»
39. Σύλλογος Εμποροϋπαλλήλων και Ιδιωτικών Υπαλλήλων Νομού Μαγνησίας
40. Συνδικάτο Εργαζομένων ΟΤΑ Νομού Μαγνησίας
41. Σύλλογος Διοικητικού Προσωπικού Πανεπιστημίου Θεσσαλίας
42. Σύλλογος Διοικητικών Υπαλλήλων Περιφέρειας Πρωτοδικείου Βόλου
43. Σωματείο Καθαριστριών – Καθαριστών Νομού Μαγνησίας
44. Συνδικάτο Οικοδόμων Νομού Μαγνησίας
45. Σωματείο Υγειονομικού Προσωπικού Νομού Μαγνησίας
46. Σύλλογος Συνταξιούχων ΙΚΑ
47. Σύλλογος Συνταξιούχων ΤΕΒΕ – ΤΣΑ – ΟΑΕΕ
48. Σύλλογος Συνταξιούχων Δημοσίου
49. Δημοκρατικός Σύλλογος Γυναικών Βόλου
50. Ομοσπονδία Αγροτικών Συλλόγων Νομού Μαγνησίας
51. Φοιτητικός Σύλλογος Φυτικής Παραγωγής Πανεπιστημίου Θεσσαλίας
52. Φοιτητικός Σύλλογος Μηχανολόγων – Μηχανικών Πανεπιστημίου Θεσσαλίας
53. Φοιτητικός Σύλλογος Παιδαγωγικού Τμήματος Ειδικής Αγωγής Πανεπιστημίου Θεσσαλίας
54. Πολιτιστικός Σύλλογος «Άνω Βόλου»
55. Σωματείο Ιδιωτικών Υπαλλήλων Τρικάλων
56. Συνδικάτο Γάλακτος Τροφίμων και Ποτών Τρικάλων
57. Αγροτικός σύλλογος Παραληθαιων
58. Επιτροπή Αγώνα εργαζομένων νοσοκομείου και κέντρων υγείας Νομού Τρικάλων
59. Συνδικάτο κλωστοϋφαντουργών – ιματισμού & δέρματος Νομού Λάρισας
60. Συνδικάτο ξύλου Νομού Λάρισας
61. Σύλλογος Υπάλληλων – Εμποροϋπαλλήλων Νομού Λάρισας
62. Ένωση Εργατοτεχνιτών Μετάλλου Νομού Λάρισας
63. Σωματείο Οδηγών Νομού Λάρισας
64. Σωματείο Τυπογράφων – Λιθογράφων Νομού Λάρισας
65. Σωματείο Ειδών Διατροφής Νομού Λάρισας
66. Συνδικάτο Οικοδόμων Νομού Λάρισας
67. Σωματείο Καθαριστών – Καθαριστριών Νομού Λάρισας
68. Σωματείο Ιδιωτικών Εκπαιδευτικών Νομού Λάρισας
69. Συνδικάτο Γάλακτος – Τροφίμων – Ποτών Νομού Λάρισας
70. Σωματείο Υπαλλήλων Παροχής Υπηρεσίας Ασφάλειας Νομού Λάρισας
71. ΣΕΒΕΠΕΑ Θεσσαλίας (Σύλλογος Ειδικού Βοηθητικού και Εκπαιδευτικού Προσωπικού Ειδικής Αγωγής Θεσσαλίας)
72. Ένωση Γονέων & Κηδεμόνων Δήμου Λάρισας
73. Ένωση Ιατρών Νοσηλευτηρίών & Κ.Υ. Λάρισας
74. Αγωνιστική Συσπείρωση Εκπαιδευτικών
75. «New Age Sound» (ηχοληψία & υπηρεσίες ήχου - Βασίλης Λιάκος)
76. Τριγάζης Άγις, μέλος του ΔΣ της ΕΣΕΕ (Ελληνική Συνομοσπονδία Εμπορίου και Επιχειρηματικότητας)
77. Αγωνιστική Συνεργασία Εμπόρων
78. Σωματείο Σχολικών Κυλικείων Νομού Λάρισας
79. Μορφωτικός σύλλογος Αγίου Θεοδώρου Καρδίτσας
80. Σύλλογος ψυχαγωγίας και αλληλεγγύης «Ο Άγιος Βησσάριος» Καρδίτσας
81. Εκπολιτιστικός σύλλογος Αγίου Γεωργίου Καρδίτσας
82. Πολιτιστικός σύλλογος Αμάραντου Καρδίτσας
83. Χορευτικός όμιλος Βλοχού Καρδίτσας «Η Αρχαία Πειρασία»
84. Σύλλογος Γυναικών Γεφυριών Καρδίτσας
85. Πολιτιστικός σύλλογος Γοργοβιτών Καρδίτσας
86. Σύλλογος γυναικών Ταμασίου (μέλος ΟΓΕ)
87. Μορφωτικός εκπολιτιστικός σύλλογος Δασοχωρίου Καρδίτσας
88. Εκπολιτιστικός, μορφωτικός σύλλογος Ιτέας Καρδίτσας
89. Μορφωτικός, εκπολιτιστικός γυναικείος Σύλλογος Ιτέας Καρδίτσας
90. Λαογραφικός Σύλλογος Μακρυχωρίου Καρδίτσας
91. Σύλλογος Κτηνιάτρων Καρδίτσας
92. Σωματείο Εμποροϋπαλλήλων και υπαλλήλων με σχέση ιδιωτικού δικαίου νομού Καρδίτσας.
93. Ένωση Ιατρών Νοσοκομείου και κέντρων Υγείας Καρδίτσας
94. Επιτροπή πληγέντων - πλημμυροπαθών Καμινάδων Καρδίτσας
95. Το Δ.Σ. της Ένωσης ποδοσφαιρικών σωματείων (ΕΠΣ) Καρδίτσας και το σύνολο των αθλητικών σωματείων
96. Το Δ.Σ. του Εργατοϋπαλληλικού Κέντρου Καρδίτσας και το σύνολο των σωματείων που υπάγονται σε αυτό.
97. Ένωση Πολιτιστικών Συλλόγων Καρδίτσας
98. Ομοσπονδία Αγροτικών Συλλόγων Καρδίτσας
99. Σύλλογος Γυναικών Καρδίτσας (μέλος ΟΓΕ)
100. Ομάδα γυναικών Καλλιθήρου
101. Συνδικάτο Οικοδόμων Νομού Καρδίτσας
102. Πολιτιστικός Σύλλογος «Κουκουβάγιες (Owls)» – Λάρισα
103. Μορφωτικός Σύλλογος Τσαριτσάνης
104. ΕλΜΕ Τρικάλων
105. Σωματείο λογιστών και βοηθών λογιστών Νομού Τρικάλων
106. Δ.Σ. Ένωσης Ιατρών Νοσοκομείο & Κ.Υ. Νομού Τρικάλων

Ο κατάλογος θα συμπληρώνεται μέχρι τις 22 Ιουνίου

**2/6/2021**

**ΠΑΡΑΚΑΤΩ ΤΟ ΠΛΑΙΣΙΟ ΤΩΝ ΚΑΛΛΙΤΕΧΝΙΚΩΝ ΣΩΜΑΤΕΙΩΝ ΤΗΣ ΘΕΣΣΑΛΙΑΣ ΠΟΥ ΕΧΕΙ ΔΟΘΕΙ ΣΤΗΝ ΔΗΜΟΣΙΟΤΗΤΑ:**

*«Με τους αγώνες, τη μαζικότητά μας, τα αιτήματά μας, το μεράκι μας, την αγάπη μας για τον πολιτισμό, την ανησυχία μας για την επόμενη μέρα, διεκδικούμε:*

1. *Να δοθεί η αποζημίωση ειδικού σκοπού εδώ και τώρα μέχρι και τον Μάϊο, υπάρχει τεράστια καθυστέρηση. Σε καμία περίπτωση δεν επαρκεί η ενίσχυση που δόθηκε μέχρι στιγμής. Να ενταχθεί το σύνολο των εργαζόμενων της τέχνης στην αποζημίωση καθώς και οι κατηγορίες συναδέλφων που βγήκαν εκτός, αλλά και οι επιδοτούμενοι του ΟΑΕΔ που για λίγες μέρες επιδότησης χάνουν το επίδομα. Άμεση απόκτηση της ασφαλιστικής ικανότητας με βεβαίωση από το Εργάνη για όσους επιδοτήθηκαν το 2020.*
2. *Επέκταση της αποζημίωσης ειδικού σκοπού κατά τη διάρκεια του φετινού καλοκαιριού με ελάχιστο κριτήριο τα 5 καλλιτεχνικά ένσημα. Ακόμα και αν ανοίξουν για το καλοκαίρι οι χώροι εργασίας μας, σίγουρα το μεγαλύτερο κομμάτι των ηθοποιών, των μουσικών που εργάζονταν πριν την πανδημία δε θα εργαστεί. Όσοι το καταφέρουν, θα δουλέψουν με μικρότερες αμοιβές και για μικρότερα διαστήματα.*
3. *Να δοθεί επιδότηση ενοικίου σε όλες τις κατηγορίες επιδοτούμενων γιατί μέχρι στιγμής αυτό δεν έχει γίνει. Κανείς συνάδελφος χωρίς ρεύμα και νερό λόγο χρεών.*
4. *Να δοθεί το εποχικό βοήθημα του 2021 σε όλους τους εργαζόμενους μουσικούς.*
5. *Απαλλαγή χρεών σε επαγγελματίες που έχουν κάνει έναρξη εργασιών ως μουσικοί (ισχύει και σε άλλες ειδικότητες της τέχνης), οι οποίοι εργάζονται με ΤΠΥ. Υποχρεωτικά πολλοί εργαζόμενοι για να δουλέψουν πρέπει να έχουν ΤΠΥ (Οι μουσικοί κυρίως για συναυλίες, ηχογραφήσεις, πανηγύρια, κ.α.)*
6. *Συλλογική Σύμβαση Εργασίας σε κάθε χώρο και επαναφορά της υποχρεωτικότητάς της.*
7. *Να επιτραπεί η ζωντανή μουσική σε χώρους εστίασης, εκδηλώσεις δήμων-φορέων, γάμους, πανηγύρια, νυχτερινά κέντα με τα απαραίτητα πρωτόκολλα. Στην ίδια λογική να λειτουργήσουν όλοι οι χώροι πολιτισμού και οι δομές καλλιτεχνικής εκπαίδευσης (π.χ. Σχολές Χορού, Εργαστήρια Εικαστικών, Λέσχες Πολιτισμού Δήμου Λαρισαίων).*
8. *Είναι δικαίωμα όλων των μαθητών η αισθητική αγωγή και η καλλιτεχνική παιδεία. ΟΧΙ κατάργηση αλλά κατοχύρωση μαθημάτων τέχνης (εργαστηριακά) σε όλες τις τάξεις, σε όλα τα σχολεία. Διορισμοί μόνιμων εκπαιδευτικών, μονιμοποίηση των αναπληρωτών.*

*Τους τελευταίους 13 μήνες ζήσαμε πρωτόγνωρες καταστάσεις, αντιμετωπίσαμε συλλογικά τεράστιες δυσκολίες. Από τη μία, η πλειονότητα του κλάδου μας βρέθηκε μπροστά σε αδιέξοδο επιβίωσης. Από την άλλη, για πρώτη φορά οι αγώνες μας πίεσαν τόσο πολύ μια κυβέρνηση, τα αιτήματά μας είχαν τόσο μεγάλη απήχηση στο μεγαλύτερο μέρος της κοινωνίας. Ο λόγος ήταν ότι δεν κάτσαμε με σταυρωμένα τα χέρια, ότι ο Πολιτισμός είναι ανάγκη όλου του λαού. Ένα πλήθος αγωνιστικών δράσεων και πρωτοβουλιών έχει ξεδιπλωθεί από άκρη σε άκρη σε όλη τη χώρα αυτούς τους μήνες. Σταθμός στην πολύμορφη δραστηριότητά μας ήταν η συμμετοχή καλλιτεχνικών σωματείων στις Απεργιακές Συγκεντρώσεις για την Πρωτομαγιά στις 6 Μάϊου μαζί με αρκετούς φορείς.*

*Τώρα συνεχίζουμε πιο δυναμικά και συντονισμένα γιατί δεν συμβιβαζόμαστε με την σκληρή πραγματικότητα που υπάρχει γύρω μας. Η πανδημία είναι ακόμα εδώ, τα θύματα εκατομμύρια στον πλανήτη, ενώ το άνοιγμα των χώρων γίνεται αποκλειστικά με την ατομική ευθύνη του self test για τους εργαζόμενους. Την ίδια στιγμή η κυβέρνηση αφήνει χωρίς στήριξη μικρά ωδεία, εργαστήρια, στούντιο ηχογραφήσεων, μικρά νυχτερινά μαγαζιά, μουσικές-θεατρικές σκηνές, πολιτιστικούς συλλόγους. Μας λέει πως η αναπαραγωγή μουσικής διασπείρει τον ιό ενώ ακόμη και σήμερα το δημόσιο σύστημα υγείας παραμένει αθωράκιστο, η υγεία αποτελεί εμπορικό προϊόν. Επιδιώκουν την κατάργηση του 8ώρου, προσπαθούν να γυρίσουν το ρολόι της κοινωνίας ένα αιώνα πίσω, στην πλήρη ευελιξία για όλους μας. Θέλουν να προσαρμόσουν τα μεροκάματά μας στο budget της πληρότητας των καθισμάτων μιας παράστασης. Παράλληλα ο ψηφιακός πολιτισμός «τρέχει», ο καλλιτέχνης από τα χιλιάδες views και ακροάσεις σε YouTube, Spotify κλπ, καλείται να λάβει λίγα ευρώ, να παραχωρήσει πλήρως το ηθικό, πνευματικό – συγγενικό δικαίωμα για να κερδίζουν κάποιες πλατφόρμες.*

***Μόνος δρόμος ο αγώνας για το δίκιο μας!***

*Την συλλογική συζήτηση και δράση μας, αυτό το μεγάλο πλεονέκτημα πρέπει να το κατοχυρώσουμε και να το υπερασπιστούμε απέναντι στις κυβερνητικές και εργοδοτικές επιδιώξεις. Υπολογίζουν πολύ καλά την κάθε μας κίνηση. Ανησυχούν πως με δυνατά σωματεία δε θα είναι εύκολα τα σχέδιά τους. Εμείς λέμε πως πρέπει τώρα να επιβεβαιώσουμε τον φόβο τους!»*